
Spordiklubidele toetuste eraldamise komisjoni moodustamine

1. Asjaolud ja menetluse käik
Narva linna eelarvest spordiklubidele toetuse eraldamise korra kohaselt esitavad Narva linna spordiklubid toetuse saamiseks taotlused Narva Linnavalitsuse Kultuuriosakonda. Spordiklubide laekunud taotluste läbivaatamiseks toetuse saamiseks vastavalt Narva linna eelarvest spordiklubidele toetuse eraldamise korra punktile 2.4 moodustatakse linnavalitsuse korraldusega komisjon.
Kõikidelt antud korralduse punktis 3 nimetatud isikutelt on saadud nõusolek moodustatava komisjoni töös osalemiseks.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.

2.2 Narva Linnavolikogu 12.01.2006. a määruse nr 1 „Narva linna eelarvest spordiklubidele toetuse eraldamise korra“ punkti 2.4 alusel moodustatakse esitatud taotluste läbivaatamiseks linnavalitsuse korraldusega komisjon, mille koosseisu kuuluvad kaks linnavolikogu liiget, üks linnavalitsuse esindaja, üks spordiklubi esindaja ja kultuuriosakonna esindaja.
3. Otsus
Moodustada Narva Linnavalitsuse komisjon spordiklubide taotluste läbivaatamiseks Narva linna eelarvest toetuste saamiseks koosseisus:

	Pjotr Nyakk
	-
	Narva Linnavalitsuse esindaja, komisjoni esimees

	Larissa Olenina
	-
	Narva Linnavolikogu liige

	Vladimir Butuzov
	-
	Narva Linnavolikogu liige

	Dmitri Vergun
	-
	Narva Linnavalitsuse Kultuuriosakonna esindaja

	Ljudmila Ivanova
	-
	spordiklubi esindaja                          


4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

